ลุ้น IMH ไตรมาส 2 กำไรนิวไฮ 34 ลบ. รับรายได้ตรวจโควิดพุ่ง-“รพ.ประชาพัฒน์” หนุน
ลุ้น IMH ไตรมาส 2/64 กำไรนิวไฮ 34 ลบ. รับรายได้ตรวจโควิดพุ่ง-“รพ.ประชาพัฒน์” หนุน “ทรีนีตี้” แนะซื้อเป้า 11 บาท
ลุ้น IMH ไตรมาส 2/64 กำไรนิวไฮ 34 ลบ. รับรายได้ตรวจโควิดพุ่ง-“รพ.ประชาพัฒน์” หนุน “ทรีนีตี้” แนะซื้อเป้า 11 บาท
16 ก.ค. 2564

บริษัทหลักทรัพย์ทรีนีตี้ จำกัด ระบุในบทวิเคราะห์เกี่ยวกับหุ้นบริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) หรือ IMH ว่า คาด IMH รายงานกาไรสุทธิในไตรมาส 2/2564 ที่ 34 ล้านบาท จากที่ขาดทุน 14.85 ล้านบาท ใน ไตรมาส 1/2564 และขาดทุน 17.05 ล้านบาทในไตรมาส 2/2564 โดยที่คาดว่ารายได้รวมในไตรมาส 2/2564 จะอยู่ที่ 159 ล้านบาท เป็นสัดส่วนรายได้จากกลุ่ม IMH:โรงพยาบาลประชาพัฒน์ที่ 40:60 โดยทั้งรายได้และกาไรของ IMH ในไตรมาส 2/2564 จะทำระดับ New High
โดยช่วงไตรมาส 2/2564 ทาง IMH ได้ทำการตรวจเชื้อ COVID-19 ไป 60,000 ราย เป็นรายได้ที่สามารถชดเชยรายได้จากกลุ่มรับตรวจสุขภาพที่ปรับตัวลดลง และเป็นไตรมาสแรกที่ IMH มีการรับรู้รายได้จากโรงพยาบาลประชาพัฒน์ และการรับคนไข้ในจำนวน 100 เตียงของโรงพยาบาลประชาพัฒน์เต็ม Capacity 100% จากการรับผู้ป่วย COVID-19
อีกทั้งปรับเพิ่มกำไรปี 2564 ขึ้น 68% จาก 59 ล้านบาท เป็น 99 ล้านบาท จากการปรับ Gross Margin ขึ้น เนื่องจากการรับตรวจเชื้อ COVID-19 และการรับฉีดวัคซีน มี Gross Margin สูงกว่าการรับตรวจสุขภาพทั่วไป และจำนวนการรับตรวจเชื้อยังคงเพิ่มสูงขึ้นอย่างต่อเนื่องจากไตรมาส 2/2564
นอกจากนี้ IMH ยังได้รับเลือกให้เป็นสถานพยาบาลที่รับฉีด Sinopharm จากทางองค์กรต่างๆกว่า 120,000 ราย หรือนับเป็น 240,000 โดส โดยที่มีค่าบริการอยู่ที่ 250 บาท/โดส และยังมี Upside จากการเป็น 1 ใน 10 โรงพยาบาลที่รับฉีด Sinopharm ให้แก่การลงทะเบียนจากบุคคลธรรมดา และหากมีการเปิดให้กลุ่มแรงงานต่างด้าวรับวัคซีน เชื่อว่า IMH จะสามารถเข้าถึงกลุ่มนี้ได้เป็นอย่างดี เนื่องจากเป็นฐานลูกค้าเดิมของ IMH นอกจากนี้ในช่วงไตรมาส 3/2564 คาดว่าจะมีรายได้จากการรับตรวจภูมิเพิ่มหลังจากจำนวนผู้รับวัคซีนครบ 2 โดสมีเพิ่มมากขึ้น
ทั้งนี้ยังคงคำแนะนำ “ซื้อ” ที่ราคาเป้าหมายใหม่ 11 บาท จากเดิม 8 บาท ด้วยวิธี DCF อิง WACC ที่ 7.7% โดยปัจจุบัน IMH เทรดอยู่ที่ P/E ที่ 30 เท่า ยังคงต่ำกว่าเฉลี่ยกลุ่มการแพทย์ แต่มีการเติบโตที่น่าสนใจ และมี PEG อยู่ที่ 0.40 เท่า
 